CELEX: 31997R1216
Language: el
Date: 1997-06-27 00:00:00
Title: Κανονισμός (ΕΚ) αριθ. 1216/97 της Επιτροπής της 27ης Ιουνίου 1997 για την αναστολή της εκδόσεως πιστοποιητικών εισαγωγής για τα νωπά βύσσινα που κατάγονται από τις Δημοκρατίες της Βοσνίας-Ερζεγοβίνης, της Κροατίας, της Ομοσπονδιακής Δημοκρατίας της Γιουγκοσλαβίας και της πρώην Γιουγκοσλαβικής Δημοκρατίας της Μακεδονίας

Avis juridique important

|

31997R1216

Κανονισμός (ΕΚ) αριθ. 1216/97 της Επιτροπής της 27ης Ιουνίου 1997 για την αναστολή της εκδόσεως πιστοποιητικών εισαγωγής για τα νωπά βύσσινα που κατάγονται από τις Δημοκρατίες της Βοσνίας-Ερζεγοβίνης, της Κροατίας, της Ομοσπονδιακής Δημοκρατίας της Γιουγκοσλαβίας και της πρώην Γιουγκοσλαβικής Δημοκρατίας της Μακεδονίας  

Επίσημη Εφημερίδα αριθ. L 170 της 28/06/1997 σ. 0048 - 0048

ΚΑΝΟΝΙΣΜΟΣ (ΕΚ) αριθ. 1216/97 ΤΗΣ ΕΠΙΤΡΟΠΗΣ της 27ης Ιουνίου 1997 για την αναστολή της εκδόσεως πιστοποιητικών εισαγωγής για τα νωπά βύσσινα που κατάγονται από τις Δημοκρατίες της Βοσνίας-Ερζεγοβίνης, της Κροατίας, της Ομοσπονδιακής Δημοκρατίας της Γιουγκοσλαβίας και της πρώην Γιουγκοσλαβικής Δημοκρατίας της ΜακεδονίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 70/97 του Συμβουλίου, της 20ής Δεκεμβρίου 1996, σχετικά με το καθεστώς που διέπει τις εισαγωγές στην Κοινότητα προϊόντων καταγωγής των Δημοκρατιών της Βοσνίας-Ερζεγοβίνης, της Κροατίας και της πρώην Γιουγκοσλαβικής Δημοκρατίας της Μακεδονίας καθώς και τις εισαγωγές οίνων καταγωγής Δημοκρατίας της Σλοβενίας (1), όπως τροποποιήθηκε από τον κανονισμό (ΕΚ) αριθ. 825/97 (2), και ιδίως το άρθρο 10,Εκτιμώντας:ότι ο κανονισμός (ΕΚ) αριθ. 763/97 της Επιτροπής, της 28ης Απριλίου 1997, για τη θέσπιση καθεστώτος ελέγχου των εισαγωγών νωπών βυσσίνων προερχομένων από τις Δημοκρατίες της Βοσνίας-Ερζεγοβίνης, της Κροατίας, της Ομοσπονδιακής Δημοκρατίας της Γιουγκοσλαβίας και της πρώην Γιουγκοσλαβικής Δημοκρατίας της Μακεδονίας (3), όπως τροποποιήθηκε από τον κανονισμό (ΕΚ) αριθ. 994/97 (4), υπάγει τις εισαγωγές νωπών βυσσίνων στην προσκόμιση πιστοποιητικού εισαγωγής 7ότι το άρθρο 6 παράγραφος 1 δεύτερο εδάφιο του κανονισμού (ΕΚ) αριθ. 70/97 προβλέπει ότι σε περίπτωση υπερβάσεως των ανωτάτων ορίων που έχουν καθοριστεί στο παράρτημα Δ, μπορεί να ανασταλεί η έκδοση πιστοποιητικών εισαγωγής που προβλέπονται για τα εν λόγω προϊόντα 7 ότι οι ποσότητες για τις οποίες έχουν υποβληθεί αιτήσεις χορηγήσεως πιστοποιητικών εισαγωγής για τα νωπά βύσσινα υπερβαίνουν το ανώτατο όριο των 3 000 τόνων που έχει καθοριστεί στο παράρτημα Δ του εν λόγω κανονισμού και συνεπώς πρέπει να ανασταλεί η έκδοση των πιστοποιητικών έως το τέλος της περιόδου εφαρμογής του κανονισμού (ΕΚ) αριθ. 763/97 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Η έκδοση των πιστοποιητικών εισαγωγής αναστέλλεται έως τις 30 Σεπτεμβρίου 1997 για τα νωπά βύσσινα που υπάγονται στους κωδικούς ΣΟ 0809 20 41, 0809 20 51, 0809 20 61 και 0809 20 71, που κατάγονται από τις δημοκρατίες της Βοσνίας-Ερζεγοβίνης, της Κροατίας, της Ομοσπονδιακής Δημοκρατίας της Γιουγκοσλαβίας και της πρώην Γιουγκοσλαβικής Δημοκρατίας της Μακεδονίας.Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 27 Ιουνίου 1997.Για την ΕπιτροπήFranz FISCHLERΜέλος της Επιτροπής(1) ΕΕ αριθ. L 16 της 18. 1. 1997, σ. 1.(2) ΕΕ αριθ. L 119 της 8. 5. 1997, σ. 4.(3) ΕΕ αριθ. L 112 της 29. 4. 1997, σ. 1.(4) ΕΕ αριθ. L 144 της 4. 6. 1997, σ. 1.